A on va néixer Esther Pastor?
Esther Pastor Tomás (Algemesí, 1974) és una política del valenciana. Actualment és la secretària Autonòmica d'Organització, Coordinació i Relacions Institucionals de la Conselleria de Presidència de la Generalitat Valenciana. Està sent investigada per un presumpte cas de corrupció política.
La seua carrera política ha estat sempre unida a la d'Alberto Fabra Part: des del seu lloc de treball inicial al gabinet d'Alcaldia de l'àrea d'organització, quan Alberto Fabra era alcalde de Castelló de la Plana, fins a l'actual càrrec de secretària Autonòmica d'Organització, Coordinació i Relacions Institucionals de la Conselleria de Presidència de la Generalitat Valenciana, sent Alberto Fabra president de la Generalitat Valenciana.
El 29 de juliol de 2011 és nomenada assessora, com a personal eventual de la Conselleria de Presidència de la Generalitat Valenciana, amb unes retribucions corresponents a un assessor categoria 1.
El 26 d'agost de 2011 és nomenada directora general d'Organització, del Gabinet del President de la Generalitat Valenciana.
El 14 de juny de 2013 és nomenada secretària Autonòmica d'Organització, Coordinació i Relacions Institucionals de la Conselleria de Presidència de la Generalitat Valenciana.
En l'actualitat està sent investigada per uns presumptes delictes de malversació de cabals públics, estafa i falsedat documental.
El 27 de desembre de 2013, el pseudosindicat Manos Limpias presenta una querella contra Esther Pastor pels presumptes delictes de malversació de cabals públics, estafa i falsedat documental, en haver pagat amb diners públics habitacions d'hotel per a ús privat, ja que no consta cap acte institucional en els llocs i les dates de les estances als hotels. Aporta com a prova huit factures d'hotel d'habitació per a dues persones als municipis de Madrid, Altea, Alacant i Xàbia.
El 21 de gener de 2014, transcendix en premsa que Esther Pastor autoritzà el càrrec al pressupost de la Generalitat Valenciana de compres domèstiques per un import total de al voltant de 3.000 euros, durant 2012 i el primer trimestre de 2013. Entre les compres pagades amb diners públics figuren: arreglo per a putxero, 280 grams de pit de pollastre, una tauleta de xocolata, nyores, timó, fideus, 170 grams de xoriço de Cantimpalos, grisinis, iogurt grec, etc. La Generalitat Valenciana no nega l'existència d'aquestes compres, sinó que afirma que són despeses legítimes en l'exercici de les seues funcions corresponents al càrrec i, en cap cas, amb fins personals.
També el dia 21 de gener de 2014, el jutjat d'instrucció número 4 de València admet a tràmit la querella presentada pel pseudosindicat Manos Limpias contra Esther Pastor pel presumpte delicte de malversació.
El 22 de gener de 2014 la premsa desvela que Esther Pastor no sols va carregar a la Generalitat Valenciana compres d'aliments, sinó també de begudes alcohòliques, com vi Finca Terrazo 2010, de 21,25 euros, i whisky Johnnie Walker Etiqueta Negra, per 23,60 euros.
El Consell de la Generalitat Valenciana qualifica com «un atac als valencians» que s'haja desvetllat el presumpte ús il·legal de fons públics i anuncia «mesures legals» contra la persona que haja filtrat el destí que s'ha donat als diners públics.
El 27 de gener de 2014, la Conselleria de Presidència de la Generalitat Valenciana comença a fer interrogatoris, gravant-los en àudio, als seus funcionaris per tractar de descobrir qui ha filtrat la informació.
L'oposició política critica que el Consell valencià estiga perseguint l'informador en comptes d'aclarir la gestió que s'ha fet dels diners públics.
A Algemesí.